MGT สุดยอด Pre Open อยู่ที่ 2.52 บ. เหนือจองแน่นอน!
MGT สุดยอด ราคาก่อนเปิดตลาด (Pre Open) 5 นาที อยู่ที่ 2.52 บ. จากราคา IPO ที่ 1.89 บ. จำนวนหุ้นที่มีการซื้อขายก่อนเปิดตลาดประมาณ 36.42 ล้านหุ้น ด้านฝั่งซื้อ (Bid) ประมาณ 23.87 ล้านหุ้น ส่วนฝั่งขาย (Offer) ประมาณ 25.81 ล้านหุ้น โดยมี บล.โนมูระ พัฒนสิน เป็นที่ปรึกษาทางการเงิน
23 ก.พ. 2560

ผู้สื่อข่าวรายงานว่า บริษัท เมกาเคม (ประเทศไทย) จำกัด (มหาชน) หรือ MGT มีราคาก่อนเปิดตลาด (Pre Open) 5 นาที อยู่ที่ 2.52 บาท จาก IPO ที่ 1.89 บาท โดยจำนวนหุ้นที่มีการซื้อขายก่อนเปิดตลาดประมาณ 36.42 ล้านหุ้น ด้านฝั่งซื้อ (Bid) ประมาณ 23.87 ล้านหุ้น ส่วนฝั่งขาย (Offer) ประมาณ 25.81 ล้านหุ้น โดยมี บล.โนมูระ พัฒนสิน เป็นที่ปรึกษาทางการเงิน
 
อนึ่ง MGT ประกอบธุรกิจจัดจำหน่ายเคมีภัณฑ์ประเภทเคมีภัณฑ์ชนิดพิเศษ (Specialty Chemical) สำหรับอุตสาหกรรมต่างๆ ซึ่งเป็นเคมีภัณฑ์ที่ใช้เป็นส่วนเติม (Additive) ในส่วนประกอบหลักเพื่อทำปฏิกิริยาเคมีให้ผลิตภัณฑ์มีคุณสมบัติ หรือคุณลักษณะตามที่ต้องการ โดยจัดจำหน่ายและให้บริการเคมีภัณฑ์แบบครบวงจรสำหรับอุตสาหกรรมต่างๆ
โดยบริษัทมีผลิตภัณฑ์ที่หลากหลายมากกว่า 1,000 ชนิด จากผู้จัดจำหน่ายมากกว่า 400 ราย ครอบคลุมกลุ่มอุตสาหกรรมต่างๆ เช่น อุตสาหกรรมพอลีเมอร์ (ซึ่งใช้เคมีภัณฑ์ของบริษัทในการบวนการสร้างพอลีเมอร์ หรือ Polymerization สำหรับผลิตภัณฑ์ต่างๆ เช่น พลาสติก เรซิ่น กาว หรือเส้นใยสังเคราะห์เป็นต้น) อุตสาหกรรมสี หรือ อุตสาหกรรมน้ำยาเคลือบผิวโลหะ เป็นต้น ซึ่งบริษัทมุ่งเน้นถึงการให้บริการด้านเคมีภัณฑ์ที่หลากหลาย การจัดส่งที่ตรงต่อเวลา มีการให้บริการของบุคลากรที่มีคุณภาพเพื่อสร้างความสัมพันธ์อันดีให้กับลูกค้า
ทั้งนี้บริษัทมีบริษัทร่วม 1 บริษัท คือ บริษัท เวอร์ทิส ลาเท็กซ์ จำกัด มีทุนจดทะเบียนชำระแล้ว 70.12 ล้านบาท ดำเนินธุรกิจผลิต และจำหน่ายหมอน และที่นอนยางพารา โดยบริษัทถือหุ้นในสัดส่วนร้อยละ 30 ของทุนจดทะเบียนชำระแล้ว